./data/phi0474/phi031/phi0474.phi031.perseus-lat2.xml
quibusnam de servis? rogas? de P  Clodi  quis eos postulavit? Appius  quis produxit? Appius  Vnde? ab Appio  di boni! quid potest agi severius? proxime deos Clodius accessit, propius quam tum cum ad ipsos penetrarat, cuius de morte tamquam de caerimoniis violatis quaeritur  sed tamen maiores nostri in dominum quaeri noluerunt, non quia non posset verum inveniri, sed quia videbatur indignum et dominis morte ipsa tristius: in reum de servo accusatoris cum quaeritur, verum inveniri potest?